Ambjent Malta .td_uid_2_6145daf0a686f_rand.td-a-rec-img{text-align:left}.td_uid_2_6145daf0a686f_rand.td-a-rec-img img{margin:0 auto 0 0} Il-Gvern injora kompletament il-masterplan u l-istrateġija dwar it-trasport li jinsabu miktuba f'dokumenti pubbliċi minkejja li suppost addotta r-rapport. Dan qalu s-Segretarju Ġenerali tal-ADPD – The Green Party Ralph Cassar waqt konferenza tal-aħbarijiet li saret f'Ħ'Attard. Huma qalu li minkejja l-Gvern jitkellem li jrid politika ambjentali tajba meta wieħed ifittex isib ftit li xejn. Komplew li dan mhux mod serju kif jitmexxew l-affarijiet u l-ftaħir tal-gvern li fil-baġit se jalloka iktar flus fuq l-ambjent huwa kollu bżar fl-għajnejn għax il-ħsara li saret fl-aħħar 20 sena hija kbira. Huma taw diversi eżemplji fosthom li l-gvern jgħid li se jipproteġi lill-bdiewa iżda fl-istess ħin jeħdilhom l-art, li se jkun hemm iktar spazji miftuħa iżda jirrijfuta li jreġġa' l-arloġġ lura fl-isfreġju taż-żoni tal-ippjanar tal-2006. L-ADPD qalu li għandu jkun hemm politika tat-trasport li tindirizza t-titjieb fl-infrastruttura lokali u reġjonali biex jitnaqqsu l-karozzi mit-toroq. It-toroq għandhom ikunu aktar adattati biex jintużaw roti, pedelecs u electric scooters fuq distanza qasira għalhekk titnaqqas il-konġestjoni u t-tniġġis. Iċ-chairperson tal-ADPD – The Green Party, Carmel Cacopardo qal li "diġà huwa ovvju li s-Central Link qed tiġbed aktar u aktar traffiku u karozzi lejn Ħ'Attard. Diġa huwa ovvju li fit-toroq dojoq fil-qalba ta' Ħ'Attard ma nbidel xejn. Diġa huwa ovvju li kull ma sar huwa li nħolqot koġestjoni fit-traffiku fi bnadi ftit mijiet ta' metri 'l-bogħod". Saħqu li billi jitwessgħu t-toroq mhux se tkun indirizzata l-problema tat-traffiku u komplew li l-implimentazzjoni tal-politika dwar it-traffiku ma tħarisx fit-tul. Huma taw diversi proposti fosthom li jkun hemm bus priority corridors fit-toroq u sistema ta' Bus Rapid Transit, flimkien ma ppjanar fit-tul għal trasport tal-massa bħal light rail , li biex jintuża jrid ikun imżewweġ ma' pjan biex jonqsu l-karozzi mit-toroq u pedestrijanizazzjoni massiva. Żiedu li hemm bżonn konnessjonijiet sikuri tul rotot prinċipali għar-roti, roti elettriċi u scooters kif ukoll li li jkunhemm konnessjonijiet sikuri għar-roti, scooters u roti elettriċi mal-akbar istituzzjonijiet post-sekondarji, mill-MCAST u l-Higher Secondary, sal-Università. Proponew li jkun hemm ħinijiet tax-xogħol aktar flessibbli, skont it-tip ta' xogħol u fejn jagħmel sens, b'taħlita ta' ġranet ta' xogħol mid-dar u mil-lant tax-xogħol u l-pjanijiet lokali jiġu reveduti biex ma jibqax jiżdied it-traffiku kkawżat mill-iżvilupp selvaġġ li ħakem lil Malta u lil Għawdex. .td_uid_3_6145daf0a6ce2_rand.td-a-rec-img{text-align:left}.td_uid_3_6145daf0a6ce2_rand.td-a-rec-img img{margin:0 auto 0 0}